als_Latn dik_Latn sag_Latn
Sadri Ramabaja ka thënë se reagimi që ka bërë ditë më parë, e për çka ka ngjallur reagime, ka qenë qëndrim i tij privat.
Ramabaja që në zgjedhjet e fundit kishte garuar për deputet, ka thënë se askush prej tyre nuk merr direktiva nga partia se çka te flasin.
“Reagimi im ka qenë privat dhe ne nuk e kemi shpallur veten pronë e VV-së që të kurdisemi se si duhet të flitet”, ka pohuar Ramabaja në Info Magazine.
Më tej ka thënë se është prekur nga distancomi që i ka bërë Lëvizja Vetëvendosje, pas deklaratës së bërë për një tubim në Dardanë.
“Unë kam qenë i prekur pasi ka individë që kanë fyer personalitete të fuqishme në të kaluarën dhe nuk janë qortuar publikisht nga Vetëvendosje”, ka thënë ai.
“Statusi ka qenë i parakohshëm pasi me këtë ishte dashur të merreshin institucionet e vendit”.
“Kodi penal do të duhej të merrej me këtë dhe ta ndalonte”, ka vazhduar Ramabaja.
“Duke i krijuar hapësirë Shefqet Krasniqit ne në fakt kemi vepruar ngjashëm si me nazizmin gjerman”.
Ramabaja në anën tjetër ka thënë se demokracia e brendshme është më e mira në Vetëvendosje.
“Vetëvendosje është forca e vetme që ka promovuar idenë e të drejtës së shtetit social”.
“Në VV ka mendim të lirë jashtëzakonisht të madh”.
Ai ka thënë se brenda Vetëvendosje ka formacione politike me bindje të ndryshme ku një pjesë e mirë janë ateistë.
Më tej, pas emrit të Shefqet Krasniqit, ai ka përmendur edhe një ish- deputet që ka thënë se nuk duhet dhënë hapësirë.
“T’i japësh hapësirë Gëzim Kelmendit praktikisht bëhet promovimi i islamit politik”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn